පළාත් සභාවේ මන්ත්‍රීවරුන් 58 දෙනාගෙන් 34 දෙනෙකු දිවුරුම් පෙත්සම් මගින් මේ පිළිබඳව පළාත් ආණ්ඩුකාර ටිකිරි කොබ්බෑකඩුව වෙත දැනුම් දුන් බවයි පළාත් සභා අමාත්‍ය තිළිණ බණ්ඩාර තෙන්නකෝන් හිරු ප්‍රවෘත්ති අංශයට කියා සිටියේ.මධ්‍යම පළාත් සභාව එක්සත් ජනතා නිදහස් සන්ධාන මන්ත්‍රීවරු 36 ක්, එක්සත් ජාතික පක්ෂ 16 ක්, ප්‍රජාතන්ත්‍රවාදී පක්ෂයේ දෙදෙනෙකු මෙන්ම ලංකා කම්කරු කොංග්‍රසයෙන් සහ මුස්ලිම් කොංග්‍රසයෙන් එක් මන්ත්‍රීවරයෙකු බැගින් සැදුම් ලබනවා.කෙසේ වෙතත්, මේ පිළිබඳව හෙට (16) දිනයේ නීතිපතිවරයා දැනුවත් කර ඔහුගෙන් ලැබෙන උපදෙස් මත අවසන් තීරණය ගන්නා බවයි මධ්‍යම පළාත් ආණ්ඩුකාර ටිකිරි කොබ්බෑකඩුව අප කළ විමසීමකදී සඳහන් කළේ.මේ අතර, බස්නාහිර පළාත් සභාවේ බහුතර බලය තමන් සතු බව ප්‍රධාන අමාත්‍ය ප්‍රසන්න රණතුංග ප්‍රකාශ කළා.